CELEX: 62021TN0618
Language: el
Date: 2021-09-27 00:00:00
Title: Υπόθεση T-618/21: Προσφυγή-αγωγή της 27ης Σεπτεμβρίου 2021 — WV κατά CdT

15.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/58
            
         
      Προσφυγή-αγωγή της 27ης Σεπτεμβρίου 2021 — WV κατά CdT
      (Υπόθεση T-618/21)
      (2021/C 462/71)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: WV (εκπρόσωποι: L. Levi και A. Champetier, δικηγόροι)
      
         Καθού-εναγόμενο: Μεταφραστικό Κέντρο των Οργάνων της Ευρωπαϊκής Ένωσης (CdT)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη·
               
            
                  —
               
               
                  να ακυρώσει την απόφαση της 26ης Νοεμβρίου 2020 με την οποία λύθηκε, την 31η Δεκεμβρίου 2020, χωρίς προηγούμενη καταγγελία, η σύμβαση εργασίας αορίστου χρόνου του προσφεύγοντος-ενάγοντος·
               
            
                  —
               
               
                  εφόσον παρίσταται ανάγκη, να ακυρώσει την απόφαση της 17ης Ιουνίου 2021 καθόσον με την εν λόγω απόφαση απορρίπτεται η διοικητική ένσταση του προσφεύγοντος-ενάγοντος της 26ης Φεβρουαρίου 2021 κατά της αρχικής αποφάσεως της 26ης Νοεμβρίου 2020·
               
            
                  —
               
               
                  να υποχρεώσει το καθού-εναγόμενο να αποκαταστήσει την περιουσιακή ζημία που υπέστη ο προσφεύγων-ενάγων·
               
            
                  —
               
               
                  να υποχρεώσει το καθού-εναγόμενο σε ικανοποίηση της ηθικής βλάβης την οποία υπέστη ο προσφεύγων-ενάγων και η οποία υπολογίζεται κατά ορθή και δίκαιη κρίση στο ποσό των 15 000 ευρώ·
               
            
                  —
               
               
                  να καταδικάσει το καθού-εναγόμενο στο σύνολο των δικαστικών εξόδων.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση των άρθρων 16 και 48 του Καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (στο εξής: ΚΛΠ) όσον αφορά την ερμηνεία της έννοια της «αδείας μετ’ αποδοχών» την οποία προέκρινε το CdT.
               
            
                  2.
               
               
                  Mε τον δεύτερο λόγο προβάλλεται παράβαση των άρθρων 16 και 48 ΚΛΠ λαμβανομένου υπόψη του άρθρου 34 του Χάρτη των Θεμελιωδών Δικαιωμάτων της Ευρωπαϊκής Ένωσης, παράβαση του καθήκοντος μέριμνας και παράβαση του άρθρου 59, παράγραφος 4, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.
               
            
                  3.
               
               
                  Με τον τρίτο λόγο προβάλλεται προσβολή του δικαιώματος ακροάσεως.